text: 27-årig anholdt efter vanvidskørsel
  15 maj 2012 kl. 06.18
  En 27-årig mand fra Horsens fik gjort opmærksom på sig selv i en brandert, skriver Radio VLR.
  Mandag eftermiddag kørte han over for rødt flere gange, snakkede i mobiltelefon og var spirituspåvirket.
  Blandt andet på Priorslykkevej i Horsens, hvor han overhalede en anden bilist og ramte bilistens bagerste kofanger. Det fortæller vagtchef hos Sydøstjyllands Politi, Stig Simonsen.
  Ingen kom heldigvis til skade.
  Den 27-årige mand er nu sigtet for spirituskørsel og for at have skabt fare for andres liv og førlighed.
  